|  |  |  |
| --- | --- | --- |
| ГРБОВИ ЗА МЕМОРАНДУМ | Szerb Köztársaság  Vajdaság Autonóm Tartomány  **Tartományi Oktatási, Jogalkotási, Közigazgatási és**  **Nemzeti Kisebbségi - Nemzeti Közösségi Titkárság**  Mihajlo Pupin sugárút 16., 21000 Újvidék  Tel.: +381 21 487 4609  ounz@vojvodinа.gov.rs | |
|  | SZÁM: 128-451-702/2023-01/2 | DÁTUM: 2023. 04. 18. |

A tartományi közigazgatásról szóló tartományi képviselőházi rendelet (Vajdaság AT Hivatalos Lapja, 37/2014., 54/2014. szám - más határozat, 37/2016., 29/2017., 24/2019., 66/2020. és 38/2021.szám) 15.szakasza, 16.szakaszának 5.bekezdése és a 24.szakaszának 2.bekezdése, valamint a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság költségvetési eszközeinek a kéttannyelven oktató Vajdaság autonóm tartományi székhelyű általános- és középiskolák finanszírozására és társfinanszírozására való odaítéléséről szóló szabályzatának (VAT Hivatalos Lapja, 7/2023.szám) 8. szakasza alapján, figyelemmel a Vajdaság Autonóm Tartomány 2023.évi költségvetéséről szóló tartományi rendeletre (VAT Hivatalos Lapja, 54/2022. szám),továbbá a Vajdaság Autonóm Tartományban az oktatás területén lévő programok és projektek 2023. évi finanszírozására és társfinanszírozására - a kéttannyelven oktató Vajdaság autonóm tartományi székhelyű általános- és középiskolák 2023. évi finanszírozására és társfinanszírozására 2023. március 1-jén meghirdetett, 128-451-575/2023-01 számú lebonyolított Pályázat alapján a tartományi titkár

**HATÁROZATOT  
hoz**

**A TARTOMÁNYI OKTATÁSI, JOGALKOTÁSI, KÖZIGAZGATÁSI ÉS NEMZETI KISEBBSÉGI – NEMZETI KÖZÖSSÉGI TITKÁRSÁG KÖLTSÉGVETÉSI ESZKÖZEINEK A VAJDASÁG AUTONÓM TARTOMÁNYBAN AZ OKTATÁS TERÜLETÉN LÉVŐ PROGRAMOK ÉS PROJEKTEK 2023. ÉVI FINANSZÍROZÁSÁRA ÉS TÁRSFINANSZÍROZÁSÁRA - A KÉTTANNYELVEN OKTATÓ VAJDASÁG AUTONÓM TARTOMÁNYI SZÉKHELYŰ KÖZÉPISKOLÁK 2023. ÉVI FINANSZÍROZÁSÁRA ÉS TÁRSFINANSZÍROZÁSÁRA VALÓ ODAÍTÉLÉSÉRŐL**

**I.**

Jelen határozat megállapítja a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság költségvetési eszközeinek a Vajdaság Autonóm Tartományban az oktatás területén lévő programok és projektek 2023. évi finanszírozására és társfinanszírozására - a kéttannyelven oktató Vajdaság autonóm tartományi székhelyű általános- és középiskolák 2023. évi finanszírozására és társfinanszírozására 2023. március 1-jén meghirdetett, 128-451-575/2023-01 számú Pályázat (а továbbiakban: Pályázat) szerinti felosztását - **a középfokú oktatás területére.**

**II.**

A középfokú oktatásra meghirdetett Pályázatban meghatározott keretösszeg **1.827.000,00 dinár**, és ezzel a határozattal az összeg teljes egészében, azaz 1.827.000,00 dinár összegben kerül felosztásra, éspedig: **programköltségekre 1.500.000,00 dinár, felszerelésre 327.000,00 dinár összegben.**

Az eszközöket a Vajdaság AT területén a 2023-ban kéttannyelvű oktatást megvalósító középiskolák (a továbbiakban: Felhasználók) részére hagyjuk jóvá, a mellékelt táblázattal összhangban, amely a jelen határozat szerves részét képezi.

**III.**

A jelen határozat II. pontjában foglalt eszközök a Vajdaság Autonóm Tartomány 2023. évi költségvetéséről szóló tartományi képviselőházi rendeletben a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság (a továbbiakban: Titkárság) 06 külön rovatrendjében kerültek megállapításra, éspedig a 2004 Program - Középfokú oktatás, 1002 Programtevékenység - Kéttannyelvű oktatás az általános iskolákban, 920 funkcionális besorolás, 01 00 finanszírozási forrás - A költségvetés általános bevételei és jövedelmei, 463 közgazdasági besorolás - A hatalom egyéb szintjeinek átutalások, 4631 - A hatalom egyéb szintjeinek folyó átutalások és 4632 - A hatalom egyéb szintjeinek nagyösszegű átutalások keretében és a felhasználók részére a Vajdaság AT költségvetésébe történő eszközök beáramlásával, illetve a költségvetés fizetőképességi lehetőségeivel összhangban kerülnek átutalásra.

**IV.**

A Felhasználók a rendeltetés megvalósítása alkalmával, amelyre az eszközöket odaítélték, kötelesek a közbeszerzésekről szóló törvénnyel összhangban eljárni.

**V.**

A Titkárság a jelen határozattal megállapított eszközök felosztásáról értesíti a Felhasználókat.

**VI.**

A Titkárság a Felhasználók iránti kötelezettségét írásban megkötött szerződés alapján vállalja.

**VII.**

A jelen határozat végleges és ellene fellebbezés nem nyújtható be.

**VIII.**

A jelen határozat végrehajtását a Titkárság Anyagi és Pénzügyi Teendők Főosztálya végzi.

**A határozatot megküldeni:**

1. a Titkárság Anyagi és Pénzügyi Teendők Főosztályának,
2. Levéltárnak.

|  |  |  |
| --- | --- | --- |
|  |  | Szakállas Zsolt  TARTOMÁNYI TITKÁR |

|  |  |  |  |
| --- | --- | --- | --- |
| **Vajdaság Autonóm Tartományban kéttannyelvű oktatást megvalósító általános- és középiskolák 2023. évi finanszírozására és társfinanszírozására meghirdetett pályázat szerinti eszközök felosztása** | | | |
|
|  |  |  |  |
|  |  |  |  |
| **Középiskolák részére felszerelés beszerzése** | | | |
| **Sorszám** | **Tárgyszám** | **Az intézmény elnevezése és székhelye** | **Összeg** |
| 1. | 128-451-2234/2023-01 | Jovan Jovanović Zmaj Gimnázium Újvidék | 111 000,00 |
| 2. | 128-451-2161/2023-01 | Mitrovicai Gimnázium, Mitrovica | 216 000,00 |
| **Összesen:** | | | **327 000,00** |
|  |  |  |  |
|  |  |  |  |
| **Középiskolák programköltségei** | | | |
| **Sorszám** | **Tárgyszám** | **Az intézmény elnevezése és székhelye** | **Összeg** |
| 1. | 128-451-2234/2023-01 | Jovan Jovanović Zmaj Gimnázium Újvidék | 1 063 000,00 |
| 2. | 128-451-2161/2023-01 | Mitrovicai Gimnázium, Mitrovica | 437 000,00 |
| **Összesen:** | | | **1 500 000,00** |